เพิ่มขายชอร์ตหุ้นในดัชนี100เทรดสนุกปี’54
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ตลาดหลักทรัพย์เพิ่มกลุ่มหุ้นในดัชนี SET100 ให้ขายชอร์ตได้ ตั้งแต่ 1 ม.ค. 2554
นายภากร ปีตธวัชชัย รองผู้จัดการสายงานการตลาด ตลาดหลักทรัพย์แห่งประเทศไทย เปิดเผยว่า นักลงทุนสามารถนำหุ้นที่อยู่ในการคำนวณดัชนี SET 100 มาขายชอร์ตได้ตั้งแต่วันที่ 1 ม.ค. 2554 เป็นต้นไป เพื่อเพิ่มเครื่องมือในการบริหารความเสี่ยงด้านราคาหุ้นได้มากขึ้น
ปัจจุบันตลาดหลักทรัพย์เปิดทางให้เฉพาะหุ้นใน SET 50 หน่วยลงทุน ETF และหลักทรัพย์อ้างอิงของกองทุนรวม ETF ได้
ทั้งนี้ การขายชอร์ตหุ้นใน SET 100 นอกจากช่วยเป็นเครื่องมือในการบริหารความเสี่ยงของนักลงทุนได้ เพราะสามารถลงทุนทั้งในภาวะตลาดขาขึ้นและขาลงแล้ว ยังช่วยทำให้หุ้นใน SET 100 ได้รับความสนใจยิ่งขึ้นและตลาดหุ้นโดยรวมมีมูลค่าการซื้อขายมากขึ้นด้วย 
ด้าน บริษัท ปตท.สำรวจและผลิตปิโตรเลียม (PTTEP) หรือ ปตท.สผ. กล่าวว่า บริษัท พีทีทีอีพี ออสตราเลเซีย พีที และรัฐบาลอินโดนีเซีย ได้เห็นชอบร่วมกันที่จะส่งข้อมูลเพิ่มเติมให้แต่ละฝ่ายและจะร่วมมือกันดำเนินการสำรวจเพื่อพิสูจน์ข้อมูลของทางรัฐบาลอินโดนีเซีย ซึ่งได้เรียกร้องค่าชดเชยความเสียหายในธุรกิจประมง โดยคาดว่าทั้งสองฝ่ายจะมีข้อมูลสำหรับการหารือกันเกี่ยวกับรายละเอียดเพิ่มเติมในเดือน ก.พ. 2554